Hungary

Helyi hírek
Megújult az OWASP Magyar tagozata! Várunk mindenkit, akit érdekel a webes alkalmazások biztonsága.

Az Open Web Application Security Project (OWASP) egy nyílt közösség, mely azzal a céllal jött létre, hogy a szervezetek számára lehetővé tegye megbízható alkalmazások fejlesztését, vásárlását és karbantartását. Minden OWASP eszköz, dokumentum, fórum és helyi tagozat nyitott bárki számára, akit érdekel az alkalmazások biztonságának javítása. Véleményünk szerint az alkalmazásbiztonság elsősorban emberi, folyamatszervezési és technológiai probléma, amelyekre mind van megoldás.

Taggyűlések
2013 januárban megtartjuk az első hivatalos taggyűlésünket. Kérjük jelezd részvételi szándékodat, az időpont konkrét megjelölésében számít, hogy hányan vagyunk, akiknek idejét össze kell egyeztetni.

OWASP Day Hungary 2012
Időpont: 2012. november 28., szerda, 16:00 - 20:00

Helyszín: 1146 Budapest, Ajtósi Dürer sor 19-21. szám alatti Professzorok Háza irodaház halljában.

Programterv:

Az első rendezvénnyel a magyarországi alkalmazásbiztonsági szakmát célozzuk meg. Megvitatjuk, miről szól ez a szakma, és mi a szerepe ebben az országban jövőre. Cél lenne a tagok toborzása, támogatók vonzása, valamint a helyi tagozattal foglalkozó, stratégiáját és rendezvényeit meghatározó közösség kialakítása.

Max 50 részvevőre számítunk, célzottan az infobiztonsági szakmát megszólítva. Kérjük, hogy a pontosabb létszám-tervezés érdekében regisztrálj (eventbrite)!


 * A rendezvény tervezett mottója
 * "2013-ban Magyarországon milyen alkalmazásbiztonságnak van helye, mik a lehetőségei és korlátai?"


 * Vitaindító gondolat
 * "Nem igényel bizonyítást, hogy az alkalmazásbiztonság a 2010-es években a fejlesztés elválaszthatatlan részévé válik, és pénzt kell rá költeni. Hasonlóan ahhoz, ahogyan az előző évtizedben a tesztelés vívta ki a maga helyét a fejlesztésben és a büdzsékben. Vajon Magyarországon, mely relatíve érdektelen a hackerek számára, és ahol a 2013-as év megint a költségek leszorításáról fog szólni -- itt ki és miért fog költeni az AppSec-re?!"


 * Első menet 16:00-17:45
 * "Intro az OWASP-ról", Szabó Bálint és Fekete Tibor (OWASP magyar tagozat), 20p
 * "OWASP - Lehetőségek Magyarországon.", Krasznay Csaba (HP Magyarország), 25p
 * "A TOP10-es lista bemutatása", Prém Dániel (Óbudai Egyetem), 25p
 * "Vitaindító gondolat rövid kibontása", Timur kHrotko (cloudbreaker.co), Rónaszéki Péter, 20p


 * Második menet 18:00-19:00
 * "Biztonságot a vállalati alkalmazásokba!", Schaffer Krisztián (cloudbreaker.co), 20p
 * "XOX - ", Németh Tamás (CERT-Hungary), 20p
 * "Ami nincs lebetonozva, azt elviszik", Fóti Marcell (NetAcademia), 20p


 * Kerekasztal 19:10-19:40
 * Résztvevők: Az előadók + Keleti Arthur (ITBN, T-Systems) + Varga-Perke Bálint (Buherátor, Silent Signal) + Deloitte munkatársa + kHrotko Timur (mint moderátor)

A rendezvény végén kötetlen beszélgetés.

A rendezvényen való megjelenés CPE pontot ér. Kérjük, ha igényeled, akkor hozz formanyomtatványt hozzá!

Amennyiben van lehetőséged segíteni, ötletelni, jelentkezz a tagozat vezetőjénél emailben.

Támogatás
Várjuk szponzorok jelentkezését! Amennyiben a rendezvény támogatásáról érdeklődnél, kérlek fordulj bizalommal a tagozat vezetőjéhez emailben az elérhető szponzor csomagokért.

LinkedIn oldal
Csatlakozz az OWASP Magyar tagozatához az alábbi közösségi oldalakon is: LinkedIn

A tagozat alapítói

 * Szabó Bálint (balint.szabo at owasp.org)
 * Schaffer Krisztián (krisztian.schaffer at owasp.org)
 * Fekete Tibor (tibor.fekete at owasp.org)
 * Timur X. kHrotko (timur at owasp.org)

owasp.hu
FIGYELEM! Az owasp.hu weboldalt nem a (ma) hivatalos magyar tagozat üzemelteti, minket a LinkedIn oldalunkon keresztül lehet elérni.